DivX
Store norske leksikon,Teknologi og industri,IT,Datateknologi,Digital representasjon
DivX er et komprimert format for digital video fra det amerikanske selskapet DivXNetworks Inc. DivX kjennetegnes av ekstremt effektiv komprimering, som har gjort formatet populært for å utveksle større videofiler over internett. DivX har fått innpass i flere kommersielle hardware og software mediespillere, og i kommersielle ordninger for nettbasert videodistribusjon.
DivX har sin egen filendelse divx, men siden DivX er en utvidelse av AVI-formatet benyttes oftere endelsen avi. DivX har på grunn av sin gode komprimering i stor grad blitt benyttet til ripping av DVD-er og distribusjon av piratkopierte filmer i ulike fildelingstjenester. Typisk kunne en DVD plate komprimeres ned til 6-700 MB uten alt for stort kvalitetstap. Dette har imidlertid vært et bruksområde for formatet og er ikke relatert til formatet i seg selv. I dag er mye av denne bruken erstattet med betalte streamingtjenester. Les mer i Store norske leksikon internett